Raubonių koplyčia

Raubonių koplyčia – koplyčia, esanti Pasvalio rajone, Saločių seniūnijoje, Raubonių kaime, apie 10 km į šiaurę nuo Pasvalio, šiauriau kelių A10 Panevėžys–Pasvalys–Bauskė ir 125 Biržai–Raubonys sankryžos. Priklauso Krinčino Šv. apaštalų Petro ir Povilo parapijai. Istorija Raubonių koplyčia įrengta 1996 m. buvusio darželio patalpose. Pašventino Panevėžio vyskupas Juozas Preikšas. Maldos namai įkurti, sovietmečio pastatą pritaikant koplyčiai ir šarvojimo salei. Ant stogo iškelti bokšteliai su kryžiumi ir varpu. Nedidelis varpas (apie 25 cm skersmens) atkeliavo iš Latvijos Subatės miestelio. Mirus vietos kunigui Vincentui Barzdai, jo palikimą giminės parsivežė į Raubonių kaimą. Tarp daiktų buvo ir varpas, kurį nutarta padovanoti koplyčiai. Koplyčios įrengimo darbai vyko tuometinio Krinčino klebono Sigito Uždavinio rūpesčiu. S. Uždavinys čia tarnavo apie 5 pirmuosius metus. 2006 m. pastatytas tautodailininko Petro Kazėno kryžius, skirtas koplyčios įkūrimo 10–mečiui. Šaltiniai Nuorodos Raubonių kaimo istorija Archyvuota kopija 2017-03-13 iš Wayback Machine projekto.